എംസോണ്‍ റിലീസ് - http://www.malayalamsubtitles.org/ www.facebook.com/msonepage
പരിഭാഷ: ഷിഹാബ് എ ഹസ്സന്‍ Telegram: @shihabhassan
കിംഗ്ഡം ഓഫ് ദി ഗോഡ്സിനെ ആധാരമാക്കി നിര്‍മ്മിച്ചത്.
നീയൊരിക്കലും...
തിരുമനസ്സിന്‍റെ കിടപ്പറയിലേക്ക് നോക്കരുത്.
മനസ്സിലായോ?
ഉവ്വ്, അങ്ങുന്നേ.
രാജാവ് കാലം ചെയ്തു. പുതിയൊരു കാറ്റ് വീശും.
-ഞങ്ങള്‍ മരണം അര്‍ഹിക്കുന്നു! -ഞങ്ങള്‍ മരണം അര്‍ഹിക്കുന്നു!
ഇന്നലെ രാത്രി, ഹന്യാംഗിലുടനീളം ഇതുപോലെയുള്ള
100 പരസ്യങ്ങള്‍ പതിച്ചിരുന്നു.
ജീവനോടെയിരിക്കുന്ന തിരുമനസ്സ്
കാലം ചെയ്തുവെന്നോ?
ഇത് എഴുതാന്‍ നിര്‍ദ്ദേശം നല്‍കിയവരേയും,
എഴുതിയവരേയും,
ചുവരില്‍ പതിച്ചവരേയും പിടികൂടൂ.
അവരോരോരുത്തരേയും പിടിച്ചു കൊണ്ടുവരണം.
അവരുടെയെല്ലാം കുടുംബങ്ങളെ മുഴുവന്‍ ഞാന്‍ ഉന്മൂലനം ചെയ്യും.
ഈ പരസ്യങ്ങള്‍...
തലസ്ഥാനത്തുടനീളം പ്രചരിച്ചിട്ടും ഒന്നും ചെയ്യാതെ നോക്കിനിന്നവര്‍ക്കും,
അത് തന്നെ സംഭവിക്കും.
പ്രഭോ, എന്നെ കൊല്ലരുതേ.
പ്രഭോ, ദയവുചെയ്ത്!
എന്നോട് ക്ഷമിക്കൂ, പ്രഭോ.
-പ്രഭോ, ദയവുചെയ്ത്! -പ്രഭോ!
ദയവായി എന്നെ കൊല്ലരുതേ!
ഹെയ്വോണ്‍ ചോ ക്ലാന്‍റെ ആളുകള്‍ യുവവിദ്യാര്‍ത്ഥികളെയെല്ലാം വളയുകയാണ്.
ഹേയ്! നിങ്ങളെന്താണീ ചെയ്യുന്നത്?
ഗ്യോംഗ്-സ്യോക്, വേണ്ട!
ഗ്യോംഗ്-സ്യോക്! അരുത്!
ഗ്യോംഗ്-സ്യോക്!
അവരെ പിടിച്ചുകെട്ടൂ!
തിരുമനസ്സ് വസൂരി ബാധിതനായിട്ട് 10 ദിവസങ്ങള്‍ പിന്നിട്ടിരിക്കുന്നു.
ഇക്കഴിഞ്ഞ 10 ദിവസങ്ങളില്‍ തിരുമനസ്സിനെ കണ്ടവര്‍,
മുഖ്യോപദേശകന്‍ ചോ ഹാക്-ജുവും അദ്ദേഹത്തിന്‍റെ മകളും, രണ്ടാമത്തെ രാജ്ഞ്ജിയും മാത്രമാണ്.
തിരുമനസ്സ് കാലംചെയ്തെന്ന വ്യാജവാര്‍ത്ത,
പ്രചരിച്ചതില്‍ അതിശയമില്ല.
നിര്‍ത്ത്!
ഹന്യാംഗിനടുത്തുള്ള വിദ്യാഭ്യാസ സ്ഥാപനങ്ങളില്‍ നിന്നുള്ള 89 വിദ്യാര്‍ഥികള്‍,
ഈ ഹീനമായ പരസ്യങ്ങള്‍ പതിക്കാന്‍ ഒരുമിച്ച് പ്രവര്‍ത്തിച്ചതായി നമുക്ക് വിവരം ലഭിച്ചിട്ടുണ്ട്.
കുറ്റം സമ്മതിക്ക്!
ആദ്യം കുറ്റം സമ്മതിക്കുന്നവനെ ജീവനോടെ വെറുതെ വിടാം!
ആരാണീ രാജ്യത്തെ ഒറ്റിക്കൊടുക്കുന്ന യഥാര്‍ത്ഥ രാജ്യദ്രോഹികള്‍!
ദുഷിപ്പിച്ച വ്യവസ്ഥിതിയിലൂടെയും അന്യായമായ പിടിച്ചുപറിയിലൂടെയും,
നികൃഷ്ടരായ രാജ്ഞിയുടെ കുടുംബക്കാര്‍ ആര്‍ത്തിയോടെ എല്ലാം കൈയടക്കുന്ന തിരക്കിലാണ്.
രാജ്യദ്രോഹികള്‍?
ഹെയ്വോണ്‍ ചോയുടെ സംഘത്തെ നോക്കൂ!
നിനക്കിത്രയും ധൈര്യമോ! നാവടക്ക്!
ആ ഹെയ്വോണ്‍ ചോ ക്ലാൻ,
ജനങ്ങളുടെ ചോര വലിച്ചു കുടിക്കുന്ന കീടങ്ങളാണ്.
തീട്ടം തിന്നുന്ന പന്നികളും അവരും തമ്മിലെന്താ വ്യത്യാസം?
ഒരുകണക്കിന് തിരുമനസ്സ് കാലം ചെയ്തത് നന്നായി.
പന്നികളുടെ നേതാവായ ചോ ഹാക്-ജുവിന്,
രാജ്യം അടിയറ വച്ച ഒരു ദുര്‍ബലനായ രാജാവാണദ്ദേഹം. !
നിനക്കെങ്ങനെ ധൈര്യം വന്നു!
രാജാവ് കാലംചെയ്യുന്നതാണ് നല്ലതെന്ന് നീ പറഞ്ഞോ?
നീ രാജ്യദ്രോഹക്കുറ്റം അംഗീകരിക്കുന്നോ?
പിന്നെ ആരെയാണ് നീ "പുതിയ കാറ്റ്" എന്ന് വിശേഷിപ്പിച്ചത്?
ഏത് പുതിയ രാജാവിനെയാണ് നീ സേവിക്കാനാഗ്രഹിക്കുന്നത്?
നിയുക്ത യുവരാജാവിനെയാണോ?
ടോംഗ്മ്യോംഗ്ജ്യോന്‍
തിരുമനസ്സേ.
എനിക്ക് അനങ്ങാന്‍ പാടില്ലെന്നറിഞ്ഞിട്ടും നീയെന്തിനാണ് കഴിഞ്ഞ കുറെ,
ദിവസങ്ങളായി എന്‍റെ പള്ളിയറക്ക് മുന്നില്‍ വന്നു കാത്തുനില്‍ക്കുന്നത്.
പിതാവ് രോഗബാധിതനായിട്ട് 10 ദിവസങ്ങളായി,
എന്നിട്ടും ഇതുവരെ എനിക്കദ്ദേഹത്തിനായി ഒന്നും ചെയ്യാന്‍ കഴിഞ്ഞില്ല.
ഒരു മകനെന്ന നിലയില്‍ എന്‍റെ കടമകള്‍ നിറവേറ്റാന്‍ സാധിക്കാത്തത് എന്നെ തകര്‍ത്തുകളയുന്നു.
ദയവായി രാജകൊട്ടാരത്തില്‍ പ്രവേശിക്കാനും,
പിതാവിനരികെ കഴിയാനും എന്നെ അനുവദിക്കൂ.
നിന്‍റെ പിതാവ് വസൂരിബാധിതനായി കിടക്കുകയാണ്.
അദ്ദേഹത്തെ പരിചരിക്കുന്നതിനിടയില്‍ രോഗം പകര്‍ന്ന്,
നീയും കിടപ്പിലായാല്‍ ഈ രാജ്യത്തെ ആര് നയിക്കും?
ഒരു മുതിര്‍ന്ന രാജകുടുംബാംഗം എന്ന നിലയില്‍ എനിക്കിതൊരിക്കലും അനുവദിച്ചുതരാന്‍ പറ്റില്ല,
ആയതിനാല്‍ ദയവായി പോകൂ.
എങ്കില്‍ ഇതെങ്കിലും ഒന്ന് പറയൂ.
അച്ഛന്‍...
ശരിക്കും ജീവനോടെയുണ്ടോ?
പിതാവിനോട് എങ്ങനെ ഉചിതമായി പെരുമാറണമെന്ന് നീ പഠിച്ചിട്ടുണ്ടായിരിക്കാം,
ഭൃത്യരുടെ മുന്നില്‍ വച്ച് എന്നോടിങ്ങനെ അപമര്യാദയായി പെരുമാറാന്‍ നിനക്കെങ്ങനെ കഴിഞ്ഞു?
എന്നെ നിനക്ക് അത്രക്ക് വെറുപ്പാണോ?
അതോ ജനിക്കാന്‍ പോകുന്ന...
കുഞ്ഞനിയനോടാണോ കൂടുതല്‍ വെറുപ്പ്?
മാതാവേ, ഞാന്‍ അങ്ങനെയൊന്നും...
ഇനി അതല്ല കാരണമെന്നുണ്ടെങ്കില്‍,
ദയവായി തിരികെ പോകൂ.
നിങ്ങളെന്തിനാണ് കാത്തു നില്‍ക്കുന്നത്? യുവരാജാവിന് അകമ്പടിസേവിക്കൂ.
എനിക്കെന്‍റെ പിതാവിനെ കണ്ടേ തീരൂ.
ഞാൻ രാജകൊട്ടാരത്തിലേക്ക് പോകുകയാണ്.
അങ്ങയെ രാജകൊട്ടാരത്തിൽ പ്രവേശിപ്പിക്കരുതെന്ന്,
രാജ്ഞി ഉത്തരവിട്ടത് അങ്ങ് മറന്നു പോയോ?
മാറി നിൽക്കൂ.
മാറി നിൽക്കാനാണ് പറഞ്ഞത്!
ദയവായി അങ്ങ് മനസ്സിലാക്കണം.
നിങ്ങള്‍ ആരെയാണ് സേവിക്കുന്നത്?
ആരെയാണ് നിങ്ങളീ രാജ്യത്തിന്‍റെ രാജാവായി അംഗീകരിക്കുന്നത്?
എന്‍റെ പിതാവിനെയോ അതോ ഹെയ്വോൻ ചോ ക്ളാനെയോ?
ഈ കൊട്ടാരത്തിനുള്ളിൽ ഹെയ്വോൻ ചോ ക്ലാന്‍റെ,
ആജ്ഞകൾ അനുസരിക്കാത്ത ഒരാളെങ്കിലുമുണ്ടോ?
തിരുമനസ്സേ.
-ദയവു ചെയ്ത് മനസ്സിലാക്കൂ! -ദയവു ചെയ്ത് മനസ്സിലാക്കൂ!
മു-യോംഗിനെ വിളിക്കൂ.
തിരുമനസ്സേ.
എന്‍റെ ഒരു വർഷത്തെ ശമ്പളത്തേക്കാൾ വിലപിടിച്ച ഒരു സാധനം നീയെന്തിനാ എടുത്തെറിയുന്നത്?
ഇനി നിന്‍റെ കലിയാണ് നിനക്ക് എറിഞ്ഞു കളയേണ്ടതെങ്കിൽ,
രാജ്ഞിയെ ഉന്നം വച്ചായിരുന്നു അതെറിയേണ്ടിയിരുന്നത്.
ഒരു നിയുക്ത യുവരാജാവിന് വേണ്ട ഏറ്റവും നല്ല ഗുണം മാതാ-പിതാക്കളോടുള്ള ആദരവാണ്.
എനിക്കാ ഗുണമോ, സ്ഥാനഭൃഷ്ടനാക്കപ്പെടുമെന്ന ഭീഷണിയോ അവഗണിക്കാൻ കഴിയില്ല.
അവരെന്‍റെ സമപ്രായക്കാരിയായിരിക്കാം,
പക്ഷേ എന്നിരുന്നാലും അവരെന്‍റെ അമ്മയല്ലേ.
അത് ശരി.
തിരുമനസ്സ് ശരിയായ അർപ്പണബോധമുള്ള മകൻ തന്നെ.
ഞാൻ നിന്നെയൊരു ജോലിയേൽപ്പിക്കട്ടെ.
അത്...
അത് കൊട്ടാരത്തിൽ പോയി തിരുമനസ്സിനെ കാണുകയെന്നതാണോ?
വൈദ്യശാലയിൽ സൂക്ഷിച്ചിരിക്കുന്ന പത്രിക എനിക്ക് കൊണ്ടുവന്നു തരണം.
അത് രാത്രിയും പകലും അവിടത്തെ കാവൽക്കാരുടെ കർശന നിരീക്ഷണത്തിലാണ്.
അപ്പോൾ എനിക്കെങ്ങനെ അതെടുക്കാൻ പറ്റും?
നാജുവിൽ നിന്നുള്ള പിയറുകൾ, ഗോച്ചാങ്ങിൽ നിന്നുള്ള മാതള നാരങ്ങകൾ,
കൊട്ടാരത്തിലെ അടുക്കളയിൽ ശ്രദ്ധയോടെ പാകം ചെയ്ത ഇഞ്ചി മിഠായികൾ...
ഇതൊക്കെ എന്‍റടുത്തുന്ന് മോഷ്ടിച്ചു കൊണ്ട് പോയത് മറന്നോ?
എന്‍റെ തിരുമനസ്സേ.
നാൽപതാം വയസ്സിൽ നീ സംസ്ഥാന പരീക്ഷ,
ജയിക്കുന്നത് വരെ നിന്നെ സഹായിച്ച ഭാര്യയുടെ കാര്യം,
മറക്കരുത്.
എന്‍റെ തീൻ മേശയിൽ നിന്ന് അടിച്ചു മാറ്റിക്കൊണ്ട് പോയതൊക്കെ നിന്‍റെ ദയാലുവായ,
ഭാര്യക്ക് കൊടുത്തിട്ടല്ലേ, കല്യാണം കഴിഞ്ഞ് 10 വർഷങ്ങൾക്ക് ശേഷം,
അവൾ ഗർഭിണിയായത്? ആണോ അല്ലയോ?
തിരുമനസ്സേ, അങ്ങേക്കെന്‍റെ അവസ്ഥ അറിയാവുന്നതല്ലേ.
ഇനിയും എത്ര കാലം കൂടി ഇതൊക്കെ എനിക്കെതിരെ ഉപയോഗിക്കാനാ നിന്‍റെ ഉദ്ദേശം?
എന്‍റെ തീൻ മേശയിൽ നിന്ന് അടിച്ചു മാറ്റിയ കാര്യമെങ്ങാൻ അവരറിഞ്ഞാൽ,
ആ നിമിഷം നിന്‍റെ ജോലി തെറിക്കും.
പത്രിക അടിച്ചുമാറ്റുമ്പോള്‍ പിടിച്ചാല്‍ വേറെന്താ സംഭവിക്കുക.
ഓഹോ!
ഇന്ന് രാത്രി തീൻമേശയിൽ പോത്തിറച്ചി ചേർത്ത അപ്പമാണെന്നാ കേട്ടത്.
നിന്നെയിനി നിർബന്ധിച്ചിട്ട് കാര്യമില്ലല്ലോ.
സന്ധ്യക്ക് മുന്‍പ് കാവല്‍ക്കാര്‍ ജോലി മാറുന്ന സമയം നോക്കി പതുങ്ങിക്കയറിയാല്‍,
എനിക്കത് കൈക്കലാക്കാന്‍ കഴിഞ്ഞേക്കും.
ജോലി മാറുന്ന സമയം കാവല്‍ക്കാര്‍ കുറച്ച് തണുപ്പന്‍മട്ടായിരിക്കും,
ആ സമയം നോക്കി ഒളിച്ചുകയറിയാല്‍ എനിക്കത് എടുക്കാന്‍ പറ്റും.
തിരുമനസ്സിനെ കാണാനില്ലെന്നോ?
എന്നോട് ക്ഷമിക്കൂ.
ഞാന്‍ ഒന്നങ്ങോട്ട് മാറിയതേയുള്ളൂ--
ജീവന്‍ വേണമെന്നുണ്ടെങ്കില്‍ അദ്ദേഹത്തെ കണ്ടുപിടിക്ക്.
വേഗം!
അച്ഛനെ...
കാണാനില്ലേ?
അങ്ങെന്താണിവിടെ ചെയ്യുന്നത്, തിരുമനസ്സേ?
അവിടെ...
ഇടനാഴിയില്‍ ഒരു ഭീകരജീവി.
എന്ത്, ഭീകരജീവിയോ?
അതൊരു വന്യമൃഗത്തെപ്പോലെ ശബ്ദമുണ്ടാക്കുന്നുണ്ടായിരുന്നു.
അതിന് രക്തത്തിന്‍റെ ഗന്ധമുണ്ടായിരുന്നു, അതിരൂക്ഷമായ ഒരു നാറ്റം.
അതൊരു മനുഷ്യനായിരുന്നില്ല. അതിനൊരു ഭീകരജീവിയുടെ രൂപമായിരുന്നു.
അങ്ങനെ വരാന്‍ വഴിയില്ല.
രാജകൊട്ടാരത്തിനുള്ളില്‍ ഭീകരജീവിയോ?
തിരുമനസ്സിന് തെറ്റുപറ്റിയതാകും.
നിങ്ങള്‍ക്കെന്നെ വിശ്വാസമില്ലേ?
പശ്ചാത്താപമനസ്സുമായി ദിവസങ്ങളോളം മുട്ടുകുത്തിയതിന്‍റെ ക്ഷീണമായിരിക്കണം.
ദയവായി താങ്കളുടെ പള്ളിയറയിലേക്ക് തിരിച്ചു പോയി,
വിശദമായ ഒരു വൈദ്യപരിശോധന നടത്തിയാലും.
തിരുമനസ്സിന്‍റെ അംഗരക്ഷകര്‍ അദ്ദേഹത്തെ അകമ്പടി സേവിക്കൂ.
നിങ്ങളെന്‍റെ പിതാവിനെ കണ്ടെത്തിയോ?
താങ്കളെന്താണ് ഉദ്ദേശിച്ചത്?
തിരുമനസ്സേ...
അദ്ദേഹമിപ്പോള്‍ തന്‍റെ കിടപ്പറയില്‍ കിടക്കുന്നുണ്ട്.
അദ്ദേഹം കിടപ്പറയില്‍ കിടക്കുന്നുണ്ടോ?
എങ്കില്‍ ഞാന്‍ അതൊന്ന് നോക്കിയിട്ട് വരാം.
തിരുമനസ്സേ, ദയവായി നില്‍ക്കൂ.
അച്ഛാ, ഇത് ചാങ്ങാണ്.
ദയവായി നില്‍ക്കൂ, തിരുമനസ്സേ.
-വാതില്‍ തുറക്കൂ. -ഇല്ല!
തുറക്കാനാണ് പറഞ്ഞത്!
എനിക്ക് നേരെ വാള്‍ നീട്ടാന്‍,
മാത്രം ധൈര്യമോ?
ഇത് രാജ്ഞിയുടെ കല്‍പ്പനയാണ്.
ഞാന്‍ കൊട്ടാരത്തിലെ നിയമങ്ങള്‍ പാലിക്കുന്നെന്ന് മാത്രം.
വെറുമൊരു സൈന്യാധിപന് രാജകുടുംബത്തിലെ ഒരംഗത്തിന്‍റെ,
രക്തം ചിന്താനും മാത്രം ധൈര്യമോ?
പറ്റുമെങ്കില്‍,
നീയൊന്ന് വെട്ട്.
എവിടെയെന്‍റെ അച്ഛന്‍?
എന്തിനാ?
അച്ഛന്‍റെ സുരക്ഷയെക്കരുതിയുള്ള ഉത്‌ക്കണ്‌ഠയാണോ?
കൊട്ടാരത്തിനുള്ളില്‍...
ഒളിഞ്ഞിരിക്കുന്ന ഒരു ഭീകരജീവിയെ ഞാന്‍ കണ്ടു.
ഞാനും കണ്ടു, ഒന്നിനെ.
രഹസ്യമായി അച്ഛന്‍റെ മരണം ആഗ്രഹിക്കുമ്പോഴും, അച്ഛന്‍റെ കാര്യത്തില്‍,
ഉത്‌ക്കണ്‌ഠപ്പെടുന്നതായി അഭിനയിക്കുന്ന ഒരു മകനെ.
എങ്കിലല്ലേ അവന് സ്വന്തം സുരക്ഷിതത്വം ഉറപ്പാക്കി അധികാരം കയ്യടക്കാനാകൂ.
അതാണ് ഞാന്‍ കണ്ട ഭീകരജീവി.
അത് മാത്രമല്ല,
നിറയെ പൈശാചിക ചിന്തകളുമായി,
ആ മകനെ ഉപയോഗിച്ച് രാജാവിനെ വകവരുത്തി,
ഈ രാജ്യം കയ്യടക്കാന്‍ ശ്രമിക്കുന്ന,
വേറെയും ഭീകരജീവികളെ ഞാന്‍ കണ്ടു.
ആ ഭീകരജീവികളുടെ രക്തം കൊണ്ട്
അന്വേഷണകാര്യാലയത്തിന്‍റെ മുറ്റം നിറഞ്ഞിരിക്കുന്നു.
ആ രക്തപ്പുഴ കവിഞ്ഞൊഴുകുമ്പോള്‍, ഗൂഡാലോചനകളുടെ തമ്പുരാനെ,
അവര്‍ സിംഹാസനത്തില്‍ അവരോധിക്കാന്‍ ആഗ്രഹിക്കുന്ന പുതിയ രാജാവിനെ, തിരിച്ചറിയാനാകും.
സമയമാകുമ്പോള്‍,
ഒരു സാധാരണ സൈന്യാധിപന്‍ തന്നെ...
ഒരു രാജകുടുംബാംഗത്തിന്‍റെ രക്തമൊഴുക്കുകയും ചെയ്യേണ്ടി വന്നേക്കും.
യുവരാജാവിന് കാത്തിരിപ്പ് തുടരാം, പക്ഷേ തിരുമനസ്സ് മടങ്ങി വരാന്‍ പോകുന്നില്ല.
അദ്ദേഹത്തിന്‍റെ അസുഖം ഭേദമായി, അദ്ദേഹം രാജ്ഞ്ജിയെ സന്ദര്‍ശിക്കാന്‍ പോയിരിക്കുകയാണ്.
ബിയോമ്-ഇല്‍,
യുവരാജാവിനെ പുറത്തേക്ക് നയിക്കൂ.
ശരി, പിതാവേ.
തിരുമനസ്സ് ആകെ പേടിച്ചു പോയെന്ന് തോന്നുന്നു.
നാഡീഞരമ്പുകള്‍ ശാന്തമാക്കാനുള്ള വല്ല മരുന്നും കൊടുക്ക്.
തിരുമനസ്സേ.
നിനക്കത് കിട്ടിയോ?
കിട്ടി.
ഞാന്‍ പിടിക്കപ്പെടേണ്ടതായിരുന്നു, ഒരുവിധം കഷ്ടിച്ചു രക്ഷപ്പെട്ടു.
10 ദിവസം മുന്‍പ് മാസത്തിന്‍റെ അവസാനത്തിലാണ്,
അച്ഛനസുഖം വന്നത്.
"വിറയലും പനിയും,
തലവേദനയും.
തിണര്‍ത്ത് പൊങ്ങുന്നതിനുള്ള കഷായം പലതവണ കൊടുത്തിട്ടും, ഫലമുണ്ടായില്ല.
പൊങ്ങന്‍ പനി ബാധിച്ചത് പോലെ, പനി വളരെ കൂടുതലാണ്.
രോഗലക്ഷണങ്ങള്‍ അത്യന്തം തീവ്രമാണ്.
ഒരുപക്ഷേ അസുഖം ഭേദമായേക്കില്ല.
എന്തുകൊണ്ടാ തിരുമനസ്സേ,
ഇതിന് ശേഷം ഒന്നും എഴുതിച്ചേര്‍ക്കാത്തത്?
അങ്ങനെ വരാന്‍ വഴിയില്ല.
കൊട്ടാരത്തിലെ ആതുരാലയത്തിലുള്ളവര്‍ നിത്യേന ഒന്നും ഒഴിവാക്കാതെ രേഖപ്പെടുത്തേണ്ടതാണ്.
മാത്രവുമല്ല, അച്ഛന്‍ ഗുരുതരാവസ്ഥയിലുമായിരുന്നു.
എന്തെങ്കിലും മറയ്ക്കാന്‍ അല്ലാതെ,
മനപൂര്‍വ്വം അവരിതില്‍ രേഖപ്പെടുത്താതിരിക്കില്ല...
അച്ഛന്, തന്‍റെ സ്വന്തം കൊട്ടാരത്തിനുള്ളില്‍,
എന്താണിപ്പോള്‍ സംഭവിച്ചു കൊണ്ടിരിക്കുന്നത്?
തിരുമനസ്സേ.
ലീ സ്യുംഗ്-ഹുയ് എന്ന ചികില്‍സകനെ അറിയുമോ?
അദ്ദേഹം കൊട്ടാരം വൈദ്യനായിരുന്നു, മൂന്ന് വര്‍ഷം മുന്‍പ് സ്വയം പിരിഞ്ഞുപോയി.
അദ്ദേഹത്തെ നിനക്കെങ്ങനെ അറിയാം?
തിരുമനസ്സിനെക്കുറിച്ചുള്ള അവസാനവിവരം...
...രേഖപ്പെടുത്തിയിരിക്കുന്നതില്‍ അദ്ദേഹത്തിന്‍റെ പേരുണ്ട്.
ഡോംഗ്നേയിലുള്ള ജിയുല്‍ഹിയോണിലെ വൈദ്യന്‍, ലീ സ്യുംഗ്-ഹുയ്യെ കൊട്ടാരത്തിലേക്ക് വിളിപ്പിച്ചു.
എനിക്ക് വേഷം മാറി പുറത്തുകടക്കണം.
ക്ഷമിക്കണം? എന്ത്, വേഷം മാറിയോ?
അരുത്. രാജ്ഞി എന്തൊക്കെയാ ചെയ്യാന്‍ പോകുന്നതെന്ന് ആര്‍ക്കറിയാം--
രാജകൊട്ടാരത്തില്‍ പ്രവേശിക്കുന്നതല്ലേ അവര്‍ വിലക്കിയിട്ടുള്ളൂ.
കൊട്ടാരത്തില്‍ നിന്ന് പുറത്തുപോകുന്നത് വിലക്കിയിട്ടില്ലല്ലോ.
തിരുമനസ്സേ!
പോകാന്‍ തയ്യാറാകൂ.
നമ്മള്‍ രണ്ടുപേരും മാത്രം മതി.
അപ്പോള്‍...
പോത്തിറച്ചി ചേര്‍ത്ത അപ്പം?
ഡോംഗ്നേ
ജിയുല്‍ഹിയോണ്‍
അല്‍പ്പം കൂടി കഴിക്ക്. എങ്കിലേ വേഗം ഭേദമാകൂ.
ഞാന്‍ പിന്നെ കഴിച്ചോളാം.
ഇതാണോ ഭക്ഷണം?
രോഗം അവരെ കൊല്ലും മുന്നേ, അവര്‍ പട്ടിണി കിടന്ന് മരിക്കും.
കുറച്ച് അരി കൊടുത്തയക്കാമെന്ന് സര്‍ക്കാര്‍ അറിയിച്ചിട്ടുണ്ട്,
അത് വരുംവരെ കാത്തിരിക്കാം.
അവരിപ്പോള്‍ ചെയ്യുന്നത് പോലെ.
എത്രയോ ആളുകളാണ് അരിക്ക് വേണ്ടി കാത്തിരുന്ന്,
ദിവസവും മരിച്ചുപോകുന്നത്.
നീ അനങ്ങാതിരിക്കണം.
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
എന്തായീ കാണിക്കുന്നത്?
അതെങ്കിലും കഴിച്ചില്ലെങ്കില്‍ അവരുടെ അവസ്ഥ ഇതിലും മോശമാകും,
അതുകൊണ്ട് നീ ആലോചിച്ച് സംസാരിക്ക്.
അതിരിക്കട്ടെ,
ലീ വൈദ്യരെപ്പോ വരും?
അദ്ദേഹം ഹാന്യാംഗിലേക്ക് പോയിരിക്കുകയാണെന്ന് ഞാന്‍ പറഞ്ഞില്ലേ.
അതേ, പക്ഷേ അദ്ദേഹമെപ്പോഴാ തിരിച്ചു വരിക?
അദ്ദേഹമാണ് ഏറ്റവും മികച്ച വൈദ്യനെന്ന് കേട്ടിട്ടാ ഞാനിത്രദൂരം വന്നിവിടെയിങ്ങനെ കാത്തുകെട്ടിക്കിടക്കുന്നത്.
വായോന്നടച്ച് വച്ചിരുന്നെങ്കില്‍,
നിന്‍റെ പരിക്ക് എളുപ്പം ഭേദമായേനെ.
അതുകൊണ്ട്, ഇറങ്ങിത്തിരിച്ചത്കൊണ്ട് എന്തെങ്കിലും ഗുണമുണ്ടാക്കാന്‍ നോക്ക്.
നീയെന്താ പറഞ്ഞത്...
നിനക്കെന്തി...
എന്താ ഇത്ര കാണാന്‍?
ശരിക്ക് ഭക്ഷണം കഴിക്കാത്തത് കൊണ്ട് മരുന്ന് ഫലിക്കുന്നില്ല.
ഇത് വളരെ മോശമാണ്.
-ലീ വൈദ്യർ തിരിച്ചെത്തി! -പെട്ടെന്നാകട്ടെ!
ലീ വൈദ്യർ തിരിച്ചെത്തി!
അതാ അദ്ദേഹം!
സ്വാഗതം, ഗുരുവേ.
അതെന്താ, ഗുരുവേ?
ശവമടക്കിനുള്ള ഏർപ്പാടുകൾ ചെയ്യ്.
മനസ്സിലായില്ല?
ആരുടെ ശവമടക്കിന്‍റെ കാര്യമാ അങ്ങുദ്ദേശിച്ചത്?
ഇങ്ങോട്ട്.
എന്നെയൊന്ന് സഹായിക്ക്.
തുറന്നു നോക്കാം.
-ദൈവമേ, ഡാൻ-ഐ. -ഇത് ഡാൻ-ഐയാണല്ലോ!
-ഓഹ്, എന്‍റെ പൊന്ന് ഡാൻ-ഐ! -എന്‍റെ ഈശ്വരാ.
-എന്താ പറ്റിയത്? -അവനെന്താ പറ്റിയത്?
-ഓഹ്, എന്‍റെ. -ഡാൻ-ഐ...
ഡാൻ-ഐക്കെന്താ പറ്റിയത്?
അവനെങ്ങനെയിത് സംഭവിച്ചു?
ഗുരോ!
എന്താ സംഭവിച്ചത് ഗുരോ? ദയവു ചെയ്‌തൊന്നു പറയൂ!
ഡാൻ-ഐ ഈയവസ്ഥയിൽ മടങ്ങി വരാൻ,
ഹന്യാങ്ങിൽ എന്താണ് സംഭവിച്ചത്?
ദയവുചെയ്ത് ഒന്ന് പറയൂ, ഗുരോ.
ഒന്നും സംഭവിച്ചില്ല.
ഒന്നും.
ഒന്നും സംഭവിച്ചില്ല.
ഹന്യാങ്
അതില്‍ പറയുന്നത്, അവര്‍ മഹാരാജാവിനെ സ്ഥാനഭ്രഷ്‌ടനാക്കും,
യുവരാജാവിനെ സ്ഥാനാരോഹണം ചെയ്യും,
എന്നിട്ടൊരു പുതിയലോകം സൃഷ്ടിക്കും, എന്നാണ്.
അത് രാജ്യദ്രോഹത്തിനുള്ള നിര്‍ണ്ണായകമായ തെളിവാണ്.
നമ്മള്‍ നിയുക്തയുവരാജാവിനെ അന്വേഷണകാര്യാലയത്തില്‍ കൊണ്ടുവന്ന്,
ഉടനെ തന്നെ ചോദ്യം ചെയ്യല്‍ ആരംഭിക്കേണ്ടതുണ്ട്.
എവിടെ വച്ച്, എങ്ങനെയാണ് നിങ്ങള്‍ക്കാ കത്ത് കിട്ടിയത്?
തടവുകാരനായി പിടിക്കപ്പെട്ട ഒരു വിദ്യാര്‍ഥിയുടെ വീട്ടില്‍
ഈ കത്തുണ്ടെന്ന് ഒരാള്‍ വഴി വിവരം കിട്ടി.
എത്ര ഉപകാരപ്രദമായ വിവരം.
അയാള്‍ക്ക് രാജ്യദ്രോഹം പ്രവര്‍ത്തിച്ച 89 വിദ്യാര്‍ഥികളില്‍ ഓരോരുത്തരേയും അറിയാം,
ആര്‍ക്കുമറിയാത്ത രഹസ്യകത്ത് എവിടെയാണുള്ളതെന്നും അറിയാം.
ആരാണീ വിവരം നല്കിയ ആള്‍?
അതിനിവിടെ പ്രസക്തിയുണ്ടോ?
89 വിദ്യാര്‍ഥികളില്‍ ഒരാള്‍ പോലും രാജ്യദ്രോഹം ചെയ്തെന്ന് സമ്മതിച്ചിട്ടില്ല.
എന്നിട്ടും,
വെറും ഒറ്റയോരാള്‍ നല്കിയ വിവരത്തിന്‍റെ അടിസ്ഥാനത്തില്‍...
...നിങ്ങളവരെ രാജ്യദ്രോഹികളെന്ന് മുദ്രകുത്തുന്നു.
ഇത് കണ്‍ഫ്യൂഷ്യന്‍ വിദ്യാര്‍ഥികളെ അപമാനിക്കലാണ്,
അവരാണ് നമ്മുടെ രാജ്യത്തിന്‍റെ അടിത്തറ.
ശരിക്കും കണ്‍ഫ്യൂഷ്യന്‍ വിദ്യാര്‍ഥികള്‍ നമ്മുടെ രാജ്യത്തിന്‍റെ അടിത്തറയാണോ?
കണ്‍ഫ്യൂഷ്യന്‍ വിദ്യാര്‍ഥികള്‍ നമ്മുടെ രാജ്യത്തിന് വേണ്ടി,
എപ്പോഴെങ്കിലും എന്തെങ്കിലും ചെയ്തിട്ടുണ്ടോ?
നിങ്ങളെന്താണീ പറയുന്നത്?
രാജ്യത്തെ തുടച്ചുനീക്കും വിധം,
ദുരിതം വിതച്ച രണ്ടു യുദ്ധങ്ങള്‍.
എന്ത്കൊണ്ടാണ് അത്രയും...
നിസ്സഹായരായി നമ്മള്‍ തോറ്റതെന്ന് നിങ്ങള്‍ക്കറിയില്ലേ.
ദുര്‍ബലരായ കണ്‍ഫ്യൂഷ്യന്‍ വിദ്യാര്‍ഥികള്‍ കാരണം,
ഒന്നും പ്രവര്‍ത്തിക്കാതെ, സാഹിത്യശകലങ്ങളെക്കുറിച്ചും, മെന്‍സിയസിനെക്കുറിച്ചും,
വായിട്ടടിക്കാന്‍ മാത്രം അറിയാവുന്നവര്‍, ദേശത്തെ നയിച്ചു.
അതിന്നും സത്യമായി തുടരുന്നു.
താങ്കളുടെ വാക്കുകള്‍ വഴി വിട്ടു പോകുന്നു, മുഖ്യോപദേശകാ.
നിങ്ങളെന്താണീ ചെയ്യുന്നതെന്നറിയാമോ?
നിനക്ക് കണ്ടു കൂടെ?
ഇനിയും വ്യക്തമായി കാണാന്‍ ഞാന്‍ സഹായിക്കണോ?
അതിലെന്താ പറഞ്ഞിരിക്കുന്നതെന്ന് ഇപ്പോള്‍ നിനക്ക് കാണാമോ?
അതില്‍ പറയുന്നത്, അവര്‍ രാജാവിനെ തകര്‍ക്കും,
വ്യവസ്ഥകളെ അട്ടിമറിക്കും,
കുഴപ്പങ്ങളുണ്ടാക്കും, അങ്ങനെ രാജ്യത്തെ നാശത്തിലേക്ക് നയിക്കും.
ഇത്രയും ഭയങ്കരമായ ഒരു കത്ത് വായിച്ചശേഷം,
കോടതിയിലെ അംഗങ്ങള്‍ ചുറ്റും കൂടിയിരുന്ന് അവര്‍ യുദ്ധത്തിന്‍റെ സമയത്ത്,
ഒന്നും ചെയ്യാതിരുന്നപ്പോള്‍ എന്താണ് ചെയ്തതെന്ന് പറഞ്ഞ് തര്‍ക്കിക്കണോ?
ചോ പ്രഭു,
മതിയാക്ക്.
നിയുക്തയുവരാജാവിനെ തടവിലാക്കി അന്വേഷണസമിതിയിലേക്ക് കൊണ്ടുവരൂ.
എവിടെ യുവരാജാവ്?
ഞങ്ങള്‍ക്കറിയില്ല.
ഒരിക്കല്‍ക്കൂടി ഇതേ ഉത്തരം നല്‍കിയാല്‍, നിന്‍റെ ശിരസ്സ് താഴെ കിടന്നുരുളും.
എവിടെ യുവരാജാവ്?
-സത്യായിട്ടും എനിക്ക്-- -എനിക്കുത്തരം പറയാന്‍ അനുവാദമുണ്ടാകുമെങ്കില്‍,
രാവിലെ മുതല്‍ ഞങ്ങള്‍ അദ്ദേഹത്തെ തിരയുകയാണ്,
അദ്ദേഹം യുവരാജാവിന്‍റെ കൊട്ടാരത്തിലെവിടേയുമില്ല.
അങ്ങേക്കും കണ്ടെത്താന്‍ കഴിഞ്ഞില്ലല്ലോ, ശരിയല്ലേ?
യുവരാജാവിനെ കണ്ടുപിടിക്കൂ!
ഹാന്യാംഗ് ഉള്‍പ്പെടെ എല്ലായിടത്തും തിരയൂ.
കിട്ടിയാല്‍ അന്വേഷണകാര്യാലയത്തിലേക്ക് കൊണ്ടുവരൂ.
യുവരാജാവ് ഇനിമുതല്‍...
കിരീടാവകാശിയായിരിക്കില്ല.
അയാള്‍ രാജ്യദ്രോഹക്കുറ്റം ചുമത്തപ്പെട്ട ഒരു കുറ്റവാളിയാണ്.
ദൈവമേ.
ഇവിടെ ആരെങ്കിലുമുണ്ടോ?
ഇത് കുളിക്കുകയാണ്.
ഇവിടെ ആരെങ്കിലുമുണ്ടോ?
ഉണ്ടുണ്ട്.
രാജാവിന്‍റെ സൈന്യത്തിലെ സന്ദേശവാഹകനായ,
-പാര്‍ക് ജോങ്-യോംഗ് നിങ്ങളാണോ ? -അതേ, ഞാനാണ്.
യുവരാജാവിന്‍റെ സുരക്ഷാഭടന്മാര്‍ ഇവിടേക്ക് വന്നതെന്തിനാണ്?
ഞാന്‍ ഡോംഗ്നേയില്‍ നിന്നുള്ള വൈദ്യന്‍ ലീ സ്യുംഗ്-ഹൂയിയെ അന്വേഷിച്ചു വന്നതാണ്.
ഈ മാസം മൂന്നാം തീയതി അദ്ദേഹം
കൊട്ടാരത്തില്‍ വരുമ്പോള്‍ നിങ്ങളായിരുന്നല്ലോ ജോലിയില്‍.
അദ്ദേഹത്തിന്‍റെ പേരൊന്നും എനിക്കറിയില്ല,
പക്ഷേ ഡോംഗ്നേയില്‍ നിന്ന് വന്ന വൈദ്യന്‍ മടങ്ങിപ്പോയല്ലോ.
കൂടെ വന്ന പയ്യന് പെട്ടെന്ന് സുഖമില്ലാതെ,
ഗുരുതരാവസ്ഥയിലായതിനാല്‍ അവര്‍ക്ക് മടങ്ങേണ്ടി വന്നു.
അവന്‍റെ രോഗലക്ഷണങ്ങള്‍ എന്തായിരുന്നെന്ന് ചോദിക്ക്.
ചെക്കന്‍ ഗുരുതരാവസ്ഥയിലാകാന്‍ എന്തായിരുന്നു കാരണം?
അവന് വസൂരി പിടിപെട്ടതാണോ?
എന്നെപ്പോലൊരു മന്ദബുദ്ധിക്ക് അതൊക്കെ എങ്ങനെയറിയാനാ,
പക്ഷേ അത് അസുഖമൊന്നും ആയിരുന്നില്ല.
അവന്‍റെ ദേഹം മുഴുവന്‍ ആഴത്തിലുള്ള മുറിവുകളുണ്ടായിരുന്നു.
കണ്ടാല്‍, ഏതോ വലിയ വന്യമൃഗം ആക്രമിച്ചത് പോലെയുണ്ടായിരുന്നു.
തിരുമനസ്സേ, നമ്മള്‍ പെട്ടെന്ന് പോകേണ്ടിയിരിക്കുന്നു.
ഇങ്ങനെ പോയാല്‍ നമ്മള്‍ പിടിക്കപ്പെടും. നമ്മള്‍ പെട്ടെന്ന് തന്നെ തിരിച്ചു പോകണം.
ഇത് തെക്കോട്ടുള്ള വഴിയാണ്, അപ്പോള്‍ ഡോംഗ്നേ ആ ദിശയിലായിരിക്കണം.
എന്‍റെ പിതാവിനും,
ഈ രാജ്യത്തെ രാജകുടുംബത്തിനും, എന്താണ് സംഭവിച്ചതെന്ന്,
എനിക്കറിയണം.
താങ്കള്‍ എന്താണീ പറയുന്നത്?
എനിക്ക് ഡോംഗ്നേയിലേക്ക് പോയേ തീരൂ.
ഡോംഗ്നേയിലേക്കൊ?
ഇപ്പോഴോ?
അകമ്പടി സേവിക്കാന്‍ പരിചാരകരാരും കൂടെയില്ലാതെയോ?
നമ്മള്‍ രണ്ടും മാത്രമോ?
നമുക്കതിന് കഴിയില്ല.
എനിക്ക് പോയേ പറ്റൂ.
ഹന്യാംഗ് മുതല്‍ ഡോംഗ്നേ വരെ എത്ര ദൂരമുണ്ടെന്നറിയാമോ?
കൊട്ടാരത്തില്‍ നിന്ന് ഇതുവരെ വന്നപ്പോഴേക്കും,
ദുര്‍ഗന്ധം സഹിക്കവയ്യാതെ,
അങ്ങ് പലതവണ ചര്‍ദ്ദിച്ചു കഴിഞ്ഞു.
ഇത്രയും ദീര്‍ഘവും കഠിനമായതുമായ വഴിയിലൂടെ ഡോംഗ്നേവരെ,
അങ്ങ് എങ്ങനെയെത്താനാണ്? 22 കാതത്തിലധികം ദൂരമുണ്ട്.
(350 കിലോമീറ്റര്‍)
ഇതുവരെയുള്ള ജീവിതത്തില്‍ ഞാന്‍ അനുഭവിച്ച ബുദ്ധിമുട്ടുകള്‍ വച്ച് നോക്കുമ്പോള്‍ അതൊന്നുമല്ല.
താങ്കളുടെ ഭക്ഷണത്തിന്‍റെ കാര്യമോ?
കൊട്ടാരത്തില്‍ ആസ്വദിക്കുന്ന ഭക്ഷണമൊന്നും കണികാണാന്‍ പോലും കിട്ടില്ല.
അതൊന്നും പ്രശ്നമല്ല.
കൊള്ളക്കാരേയും ലഹളക്കാരേയുമൊക്കെ നേരിടേണ്ടി വന്നേക്കാം.
അവര്‍ നമ്മളെ കൊന്ന് കളഞ്ഞേക്കാം.
ഇവിടെ നിന്നാല്‍...
രാജ്യദ്രോഹത്തെക്കുറിച്ചുള്ള ആരോപണങ്ങള്‍ കൊണ്ടോ?
തിരുമനസ്സേ, താങ്കള്‍ കുറ്റം ചെയ്തിട്ടില്ലെങ്കില്‍,
ഒരു ഹെയ്വോണ്‍ ചോ ക്ലാന്‍ വിചാരിച്ചാലും താങ്കളെ ശിക്ഷിക്കാനാവില്ല.
ഞാന്‍ ചെയ്തിട്ടുണ്ടെങ്കിലോ.
ക്ഷമിക്കണം?
അങ്ങ് പറഞ്ഞതെനിക്ക് മനസ്സിലായില്ല?
ഞാന്‍...
എന്‍റെ പിതാവിനെതിരെ ഗൂഡാലോചന നടത്തുകയെന്ന രാജ്യദ്രോഹം പ്രവര്‍ത്തിച്ചു.
എന്തിന്?
എങ്ങനെ?
താങ്കള്‍ നിയുക്തയുവരാജാവല്ലേ. എന്നായാലും സിംഹാസനം താങ്കളുടേത് തന്നെയാവില്ലേ.
പിന്നെന്തിന്?
ഒരു പുതുലോക സൃഷ്ടിയില്‍ ഇതിന് പ്രാധാന്യമുണ്ട്
ലീ ചാങ്
നിയുക്ത യുവരാജാവ്...
അത് ശരിയാണ്.
ഞാനീ രാജ്യത്തിന്‍റെ നിയുക്ത യുവരാജാവാണ്.
എന്‍റെ പിതാവിന്‍റെ ഏകമകന്‍,
പക്ഷേ രാജ്ഞി, നിയമസാധുതയുള്ള ഒരു പുത്രന് ജന്മം നല്കിയാല്‍ ഞാന്‍ കൊല്ലപ്പെടും.
കാരണം ഞാന്‍ വെപ്പാട്ടിയിലുണ്ടായ നിയമസാധുതയില്ലാത്ത മകനാണല്ലോ.
അതുകൊണ്ടാണ് അങ്ങനെ ചെയ്തത്. .
കാരണം എനിക്ക് ജീവിക്കണമായിരുന്നു.
-ഇപ്പൊഴും-- -എനിക്കിപ്പോഴും അത് തന്നെയാണ് തോന്നുന്നത്.
എന്നെ രക്ഷിക്കാനായി ഒരുപാട് വിദ്യാര്‍ഥികള്‍ കുറ്റാന്വേഷണ...
...കാര്യാലയത്തില്‍ ജീവന്‍ ബലികൊടുക്കുന്നുണ്ട്.
എനിക്കും അവര്‍ക്കും രക്ഷപ്പെടാനുള്ള ഏകമാര്‍ഗ്ഗം ...
തെക്കാണുള്ളത്, ഡോംഗ്നേയില്‍.
എനിക്ക് ഡോംഗ്നേയിലെത്തി വൈദ്യന്‍ ലീയേ കാണണം,
എന്നിട്ട് എന്‍റെ...
അച്ഛനെന്ത് സംഭവിച്ചുവെന്നറിയണം.
അത്യാസന്നനിലയിലായതിനാല്‍ അദ്ദേഹം ആ പയ്യനെ,
വീട്ടിലേക്ക് കൂട്ടിക്കൊണ്ടുപോയെന്ന് മാത്രമേ ഞാന്‍ പറഞ്ഞുള്ളൂ.
എന്നോട് ക്ഷമിക്കൂ, പ്രഭോ!
ലീ വൈദ്യനെ അന്വേഷിച്ച്,
യുവരാജാവ് ഡോംഗ്നേയിലേക്ക് പോയിക്കാണുമെന്ന് എനിക്കുറപ്പാണ്.
ഞാനത് നേരത്തെ പറഞ്ഞതാണ്, അല്ലേ?
ആ ലീ സിയോംഗ്-ഹൂയിയെയും കൊന്ന് നിശബ്ദനാക്കേണ്ടതായിരുന്നു.
വൈദ്യന്‍ ലീയെ...
നമുക്കിനിയും ആവശ്യമുണ്ട്.
പക്ഷേ,
യുവരാജാവിനെ ആവശ്യമില്ല.
യുവരാജാവിനെക്കാള്‍ മുന്നേ നമ്മുടെ സന്ദേശം അവിടെയെത്തില്ല.
നീ തന്നെ നേരിട്ട് പോയി അവനെ തടയണം.
പത്തു പേരടങ്ങുന്ന അശ്വസേന ആദ്യം പോകട്ടെ,
സമര്‍ത്ഥരായ 50 പടയാളികള്‍ അവരെ പിന്തുടരട്ടെ.
അവന്‍ ജിയുല്‍ഹിയോണിലോ,
ഡോംഗ്നേയിലോ എത്തുന്നതിന് മുന്‍പ്
നീയവനെ തടഞ്ഞിരിക്കണം.
അതിനായി അവനെ കൊല്ലേണ്ടി വന്നാലും ശരി.
ഹന്യാംഗ്, ഡോംഗ്നേ
ഡോംഗ്നേ
ഡാന്‍-ഐയുടെ ദേഹത്ത് കണ്ട...
വിചിത്രമായ മുറിവുകള്‍,
എന്‍റെ മനസ്സില്‍ നിന്ന് പോകുന്നതേയില്ല.
നമുക്ക് പോകാം.
ചിമ്മിനിയില്‍ നിന്ന് പുകവരുന്നുണ്ടല്ലോ.
എന്താ നടക്കുന്നത്?
നല്ല ഭക്ഷണം കഴിച്ചിട്ടെത്ര നാളായെന്നറിയാമോ.
ഇപ്പോള്‍ എന്തൊരാശ്വാസം.
-ഇത് വളരെ നന്നായിട്ടുണ്ട്! -ഒരു പാത്രം കൂടി തരാമോ?
ഇതിനെന്തൊരു രുചിയാണ്.
-എന്താ അത്? -ഇതിന്‍റെ രുചി വിവരിക്കാന്‍ പോലും സാധിക്കുന്നില്ല!
എന്തൊക്കെയാണിവിടെ നടക്കുന്നത്?
കണ്ടിട്ട് മനസ്സിലായില്ലേ?
രോഗികള്‍ വിശന്നു മരിക്കുകയാണ്,
പക്ഷേ, വൈദ്യരാകട്ടെ മുറിക്കുള്ളില്‍ അടച്ചിരിക്കുന്നു.
ജീവന്‍ നിലനിര്‍ത്താന്‍ ഭക്ഷണം വേണമായിരുന്നു, അതുകൊണ്ട് ഞാനൊരു മാനിനെ വേട്ടയാടി.
മാനിനെയോ?
മലയില്‍ നിന്ന് നിങ്ങള്‍ക്ക് മാനിനെ കിട്ടിയെന്നോ?
സര്‍ക്കാരിന്‍റെ അനുവാദം വാങ്ങിയിരുന്നോ?
മരിക്കാനും സര്‍ക്കാരിന്‍റെ അനുവാദം വാങ്ങാറുണ്ടോ?
ഭക്ഷണം കൊണ്ടുകൊടുത്താലും, ഇവിടെ പരാതിയാണ്.
അവിടുന്നേ.
ചോദിക്കുന്നതില്‍ ഒന്നും തോന്നരുത്, അല്പം കൂടി ഭക്ഷണം തരാമോ?
എന്‍റെ ഭാര്യ കുഞ്ഞിനെ മുലയൂട്ടാന്‍ ശ്രമിക്കുകയാണ്, പക്ഷേ സാധിക്കുന്നില്ല...
-അതിനെന്താ. -നന്ദിയുണ്ട്.
സാരമില്ല. കരയേണ്ട കാര്യമൊന്നുമില്ല.
എന്ത്?
നിനക്കിതെങ്ങനെ ചെയ്യാന്‍ കഴിഞ്ഞു?
-എങ്ങനെ കഴിഞ്ഞു നിനക്ക്? -എന്തിനെക്കുറിച്ചാ നീയീ പറയുന്നേ?
ഞാന്‍ കണ്ടു.
ഞാനത് കണ്ടു.
ഒരു മനുഷ്യനോടെങ്ങനെ നിനക്കിത് ചെയ്യാന്‍ കഴിഞ്ഞു?
എങ്ങനെ കഴിഞ്ഞു...
അവന്‍ ഞങ്ങളുടെ കുടുംബത്തിലെ ഒരംഗം തന്നെയായിരുന്നു.
അവന്‍ നിങ്ങള്‍ക്കാരായിരുന്നെങ്കില്‍ എനിക്കെന്താ?
മരിച്ചു കഴിഞ്ഞാല്‍ വെറുമൊരു മാംസപിണ്ഡം മാത്രം.
നിനക്ക് സ്വബോധം നഷ്ടപ്പെട്ടോ?
അവന്‍ നമ്മെപ്പോലെ ഒരു മനുഷ്യനായിരുന്നു.
ഒരു മനുഷ്യനെങ്ങനെ
-മറ്റൊരു മനുഷ്യനെ തിന്നാന്‍ കഴിയും? -അതിനിപ്പോ എന്താ?
മനുഷ്യര്‍ എന്ന നിലയില്‍ എന്തൊക്കെ ചെയ്യാം, ചെയ്തുകൂടാ,
എന്ന് തര്‍ക്കിച്ച് നമ്മള്‍ പട്ടിണി കിടന്ന് മരിക്കണോ?
എല്ലാവര്‍ക്കും അങ്ങനെയൊരു ചിന്താഗതിയായിരുന്നെങ്കില്‍,
ഡോംഗ്നേയിലെ പകുതി ജനങ്ങളും പട്ടിണി കിടന്ന് പണ്ടേ മരിച്ചു പോയേനേ.
എന്താ നിങ്ങളീ പറയുന്നത്?
തെക്കുദേശത്തുള്ളവര്‍ എങ്ങനെയാണ് അതിജീവിച്ചതെന്നാ നീ കരുതുന്നത്?
തിരുമനസ്സ് രക്ഷിച്ചെന്നാണോ വിചാരം?
അല്ല. പട്ടിണി കിടന്നു മരിച്ച...
അയല്‍ക്കാരുടെ എല്ലുകളും മാംസവുമാണ് അവരെ രക്ഷിച്ചത്.
കള്ളം.
നീ, നിനക്കിഷ്ടമുള്ള പോലെ ജീവിച്ചോളൂ.
ജീവനോടെയിരിക്കാന്‍ എന്തൊക്കെ ചെയ്യണോ അതൊക്കെ ഞാനും ചെയ്യും.
ഇതിന് നല്ല രുചിയുണ്ട്.
ജോംഗ്-ഗു!
നിനക്കെന്ത് പറ്റി?
എന്തായിത്? എന്താ സംഭവിച്ചത്?
ജോംഗ്-ഗു!
ജോംഗ്-ഗു.
ജോംഗ്-ഗു!
ഗുരോ!
ഹേയ്.
ഹേയ്!
ഹേയ്, സാരമില്ല.
ഹേയ്!
നിനക്കിനി കൂടുതലെന്തെങ്കിലും പറയാനുണ്ടോ?
പരിഭാഷ: ഷിഹാബ് എ ഹസ്സന്‍ Telegram: @shihabhassan
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org